b'\n_START_ARTICLE_\nBruce Den Alm\xc3\xa6gtige\n_START_SECTION_\nHandling\n_START_PARAGRAPH_\nTV-journalisten Bruce Nolan har en dr\xc3\xb8m. En dr\xc3\xb8m at blive den nye studiev\xc3\xa6rt p\xc3\xa5 tv-stationen WKBW-TV, en slags understation til ABC, n\xc3\xa5r nu den anden studiev\xc3\xa6rt skal p\xc3\xa5 pension. Bruce bor sammen med sin k\xc3\xa6reste, Grace og deres hund Sam i en lejlighed i Buffalo. Bruce er nu ikke den eneste, som vil jobbet som studiev\xc3\xa6rt. Evan Baxter, en professionel journalist, nyder at ydmyge og rakke ned p\xc3\xa5 Bruce, s\xc3\xa5 meget han kan. _NEWLINE_En dag f\xc3\xa5r Bruce det tip om, at der vil v\xc3\xa6re mulighed for et live interview ude ved Niagara Falls, hvilket er en k\xc3\xa6mpe chance for Bruce. Han skynder sig af sted og han ringer op til Grace, som siger at hun vil se interviewet i fjernsynet. En meget nerv\xc3\xb8s Bruce venter nu kun p\xc3\xa5 at komme i gang med interviewet, men s\xc3\xa5dan g\xc3\xa5r det ikke. Kun f\xc3\xa5 sekunder han skal p\xc3\xa5, f\xc3\xa5r han den besked at Evan sidder hjemme i det varme tv-studie, som tv-stationens nye v\xc3\xa6rt!_NEWLINE_Bruce g\xc3\xa5r i sort, og da han endelig kommer til sig selv skaber han sig s\xc3\xa5 meget, at i samme \xc3\xb8jeblik, han kommer tilbage til tv-stationen bliver han fyret. P\xc3\xa5 vej tilbage til sin bil ser han, hvordan en gruppe b\xc3\xb8ller st\xc3\xa5r og driller en vagabond og som den gode mand Bruce er, blander han sig og f\xc3\xa5r selv t\xc3\xa6sk. _NEWLINE_En skadet, vred og trist Bruce vender nu hjem, hvor Grace forg\xc3\xa6ves fors\xc3\xb8ger at tr\xc3\xb8ste ham. Bruce, derimod, er ikke til at tr\xc3\xb8ste og ser sig vred p\xc3\xa5 Gud, da han mener at Gud kun er ude efter at skade ham og hj\xc3\xa6lpe Evan. Bruce ender med at styrte ud af d\xc3\xb8ren og k\xc3\xb8rer sin vej alt i mens han beder til Gud om hj\xc3\xa6lp. Trods utallige blinkende skilte k\xc3\xb8rer Bruce ind i en lygtep\xc3\xa6l og han raser ud p\xc3\xa5 Gud. Lige inden han tager hjem giver hans bipper lyd fra sig, dog uden at han kender nummeret, der st\xc3\xa5r p\xc3\xa5 sk\xc3\xa6rmen. Den n\xc3\xa6ste morgen v\xc3\xa5gner han ved at hans bipper igen bipper og han kyler den ud af vinduet. Snart tisser hunden Sam atter indenfor og da Bruce og Sam st\xc3\xa5r nede p\xc3\xa5 gaden, h\xc3\xb8rer Bruce hans bipper bippe igen. Og selvom at den er n\xc3\xa6sten \xc3\xb8delagt er sk\xc3\xa6rmen stadig intakt og Bruce skynder sig nu op og trykker nummeret, som st\xc3\xa5r p\xc3\xa5 sk\xc3\xa6rmen. _NEWLINE_Snart bliver telefonen i den anden ende taget og en stemme siger, at hvis hans navn er Bruce og han synes at Gud har behandlet ham uretf\xc3\xa6rdigt, s\xc3\xa5 skal han komme til en bestemt gade. Bruce skynder sig af sted, finder adressen og kommer til en bygning med skriften "N\xc3\xa5de Gaver" st\xc3\xa5ende p\xc3\xa5 muren. Bygningen best\xc3\xa5r af 7 etager, hver og en af dem med skinnende rent gulv og intet inventar. Bruce m\xc3\xb8der dog en mand, som fort\xc3\xa6ller ham, at han er Gud og han er tr\xc3\xa6t af at Bruce har sk\xc3\xa6ldt s\xc3\xa5dan ud p\xc3\xa5 ham og at han nu vil give Bruce nogle af sine kr\xc3\xa6fter, s\xc3\xa5 han selv kan bestemme og g\xc3\xb8re hvad han vil. _NEWLINE_Dette ryster Bruce og da han opdager at han kan g\xc3\xa5 p\xc3\xa5 vandet, starter sin bil og bliver forvandlet til Clint Eastwood et \xc3\xb8jeblik tror han, at han er ved at blive sk\xc3\xb8r. Han s\xc3\xb8rger tilflugt p\xc3\xa5 den n\xc3\xa6rliggende caf\xc3\xa9, hvor han, da han f\xc3\xa5r serveret en sk\xc3\xa5l tomatsuppe, opdager at han ligesom Moses, kan skille vandene fra hinanden. Han bliver dog afbrudt af Gud, som beder ham om at g\xc3\xa5 en tur med ham. P\xc3\xa5 denne tur fort\xc3\xa6ller Gud Bruce en masse ting, og Bruce begynder at tro p\xc3\xa5 at han faktisk har f\xc3\xa5et nogle overnaturlige kr\xc3\xa6fter. _NEWLINE_Nu g\xc3\xa5r det derudad. Bruce "bytter" ved tankens kraft sin gamle skjorte ud med en ny og han m\xc3\xb8der den gruppe b\xc3\xb8ller fra tidligere, som han giver en ordentlig forskr\xc3\xa6kkelse. Hjemme igen giver han Grace en uforglemmelig nat, hvor han blandt andet tr\xc3\xa6kker m\xc3\xa5nen t\xc3\xa6ttere p\xc3\xa5, giver hende nydelse og forst\xc3\xb8rrer hendes bryster. Inden han tager p\xc3\xa5 arbejde forvandler han sit vrag af en bil til en lukseri\xc3\xb8s \xc3\xb8se og f\xc3\xa5r adskillige biler til at flytte sig, s\xc3\xa5 han kan komme hurtigere p\xc3\xa5 arbejde. Bruce tager nu ud til en politistation, hvor et lig, med hj\xc3\xa6lp fra Bruces kr\xc3\xa6fter, pludselig dukker op og de andre journalisters biler er fyldt med marijuana. Dette bliver til alletiders historie og Bruce bliver genansat p\xc3\xa5 WKBW-TV. Bruce bliver langsomt kendt som "Mr. Exclusive", da der altid sker de vildeste ting og historier, der hvor han er. Han beslutter sig ogs\xc3\xa5 for at g\xc3\xb8re grin med Evan, og han g\xc3\xa5r derefter ned til studiet, hvor udsendelsen er i gang og laver rod i det. _NEWLINE_En dag bliver Bruce v\xc3\xa6kket af at der lyder en masse stemmer inde i hans hoved. Stemmer som beder. Han t\xc3\xa6nker ikke mere p\xc3\xa5 det, f\xc3\xb8r om aftenen, hvor han har inviteret Grace p\xc3\xa5 middag. Grace tror, at han har t\xc3\xa6nkt sig at fri til hende, men da han fort\xc3\xa6ller at Evan bliver fyret og at Bruce skal overtage hans plads i studiet, bliver hun meget skuffet og ked af det. Stemmerne i Bruces tager nu til med s\xc3\xa5dan en styrke, at han ikke kan h\xc3\xb8re andet end dem, og han forlader en pinlig ber\xc3\xb8rt Grace i restauranten. Uden for m\xc3\xb8des han med Gud, som fort\xc3\xa6ller ham, at det er b\xc3\xb8nner, han kan h\xc3\xb8re i sit hoved og jo mere han ignorer dem, jo, h\xc3\xb8rer bliver de. Om natten f\xc3\xa5r Bruce nok af det, og f\xc3\xa5r alle b\xc3\xb8nnerne ind p\xc3\xa5 sin computer i stedet, hvor han s\xc3\xa5 skal sidde og skrive ja eller nej ved hver. Da dette bliver alt for uoverskueligt, s\xc3\xa6tter han computeren til at sige "ja" til alt hvad b\xc3\xb8nnerne beder om.'